Source: https://regi.tankonyvtar.hu/hu/tartalom/tamop425/0027_NMT19/ch01s04.html
Timestamp: 2020-04-06 05:26:48
Document Index: 32274828

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

19.4 Földmérési (igazságügyi) szakértők mun-kája, szakvélemény készítése
A földmérési (igazságügyi) szakértők feladata, hogy a tudomány és a műszaki fejlődés eredményeinek felhasználásával készített szakvélemény útján segítse elő az igazság megállapítását.
A bíróság - ismeretei kiegészítésére, speciális szakértelem szükségessége esetén - igényli, és bizonyítékként használja fel a szakértői véleményeket!
Földmérési szakértői tevékenységet az alábbi hivatalos jegyzékek engedélyezhetnek:
VM (korábban: FM, FVM) szakértői névsorok ("hivatásos szakértők"),
Közigazgatási és igazságügyi minisztériumi (KIM) ún. „igazságügyi” szakértők,
bíróságok, vagy egyéb hatóságok esetenkénti szakértői tevékenységre is adhatnak egyedi megbízást; de szakértőknek tekintendők,
az Ingatlanrendezői földmérői jogosítvánnyal rendelkező névjegyzékben szereplő, továbbá
a Mérnöki Kamarákban nyilvántartott földmérők is.
A szakértői jegyzékekbe:
felsőfokú végzettség esetén min.5 év,
középfokú végzettség esetén 10 év szakmai gyakorlat mellett
a szakterület egyes részterületeire kiemelkedő ismeretekkel rendelkezők kerülhetnek.
A szakértőt büntetőjogi védelem és - hamis véleményezés esetére - fegyelmi és büntetőjogi felelősség illeti (terheli). Munkáját önállóan (befolyásolás nélkül) és saját felelősségére végzi. Azt közvetlenül nem irányítja és nem ellenőrzi senki, csupán a megbízáskor fogalmazzák meg azokat a kérdéseket, amelyekre választ várnak a szakértőktől. Ezek után már csak szakértelműk és tapasztalataik és a vonatkozó jogi és szakmai szabályozások határolják be tevékenységüket.
A megbízás lehet:
per-megelőző tevékenység (általában. vázrajz készül)
perben végzett szakértés (szakvélemény és - szükség szerint - vázrajz készül).
- hatósági eljárásban
bíróság előtti peres eljárásban,
bíróság előtti nem peres eljárásban,
más szakértő peres eljárásában.
előzetes bizonyításhoz való közjegyzői kirendelés alapján, vagy
- magánmegbízásra.
A kirendelő (hatósági) határozat (végzés) szükséges tartalma:
az ügy tárgyának rövid bemutatása
a szakkérdés megfogalmazása (mire kérnek választ),
a szakértő megnevezése
mely iratok (és hol) állnak rendelkezésre,
szakvélemény határideje,
esetleg tárgyaláson való megjelenés (mely kötelező),
a hamis állítás büntetésére való felhívás.
Felkérhetnek több szakértőt is:
külön-külön szakvélemény adására,
közös bizonyításra, vagy
együttes szakvélemény benyújtására.
A földmérési szakértői tevékenységet a következő esetekben igénylik általában:
birtokhatár-viták
perben, vagy éppen
per-megelőzés végett (birtokháborítás megszüntetésére),
melyek eredménye a használati és birtokviszonyok rögzítése,
telekhatár megállapítása;
közös tulajdon használati rendjének szabályozása,
tulajdonközösség megszüntetéssel járó ügyek, (melyek telekosztási vázrajzot igényelnek),
tulajdonjog megállapítása,
telki szolgalmi jog alapítása (átjárási/útszolgalom, vízmerítési, stb. szolgalom);
geodéziai munkavégzéssel kapcsolatba hozható (hozott) egyéb tevékenység, pl.:
alagút-fúrás téves irányítása,
panelház alap merőlegességi, vízszintességi, stb. hibák,
darupálya-beállítási pontatlanságból eredő károk;
szállított földtömeg költségének megállapítása, stb. ügyben;
mérési, számítási, térképezési hiba kiküszöbölésére, stb. vonatkozó javaslat kidolgozása.
Az eljárás végrehajtására vonatkozó fontosabb szabályozások:
IM . kiadvány (Módszertani útmutató)
46/2010 FVM sz. rendelet (korábbi munkákra az F.2. Szabályzat)
VM (korábban FM, FVM, MÉM) állásfoglalások
Mérnöki Etikai Kódex
A földmérési és térképészeti, és a témát érintően érvényben volt további vonatkozó jogszabály és szakmai előírások.
Mivel e működés közérdekű jellegű, a munkáltató köteles - meghatározott időre - a szakértőt egyéb munkája alól mentesíteni.
a szakértő: nem adhat magánvéleményt folyamatban levő megbízatásról,
nem vállalhat olyan megbízást, amely üggyel korábban kapcsolatban volt, részt vett a döntéshozatalban (szakvéleményt nyilvánított);
több szakértő esetén kerülni kell: a "rivalizálást", de a rosszul értelmezett szolidarítást is;
azaz összefoglalva: objektíven és pártatlanul kell megnyilvánulni, szóban és írásban egyaránt!
19.4.3.1	Alkalmazott módszer
Az alkalmazott módszer - a fentiek figyelembe vételével - a megbízás tárgyára vonatkozó eredmény érdekében szabadon választható meg. Figyelemmel kell azonban lenni az eredeti adatok származásának pontosságára!
A szakértő esetleges segédtevékenységhez mást is igénybe vehet (figuráns, gépíró, stb.).
A szakértő köteles minden - rendelkezésre álló - adatot értékelni és felhasználni.
A szakmai utasítások vonatkozó megengedett eltérései (pl. a pontok azonosíthatóságára) általában a szakértőre is vonatkoznak. Amennyiben munkájához a hibahatárokon belüli (azaz "túl pontos ") meghatározást kellene végeznie, a szakértő köteles ezt a szakvéleményben indokolni.
Kitűzési munkarész készítésekor a szakvélemény mellékelt "magyarázó vázlat"-ának egy példányára a "földhivatali megküldésre" szöveget rá kell írni, és így kell mellékelni a szakvéleményhez!
Ha hibahatárt meghaladó eltérésű helyszíni állapotot javasol elfogadásra (azaz módosításra ad javaslatot) a szakértő, záradékolt változási vázrajzot kell készítenie.
A szakértői tevékenységre alapvetően az IM jogszabály a mérvadó, ezért a szakértő felügyeleti szerve: a kijelölő bíróság vagy a megbízó hatóság. Működésével kapcsolatos esetleges panaszt az illetékes megyei bírósághoz vagy a megbízó hatósághoz (esetleg feletteséhez) kell továbbítani.
Jogerős ítélet felülvizsgálatakor
a megelőző szakvéleményben foglaltaktól eltérő megállapításokat csak egyértelműen bizonyítható, és a
megengedett eltérést fokozottan figyelembe vevő esetekben szabad tenni.
A szakértői munkát a földhivatalnak (de más szervnek, intézménynek és magánszemélynek is)
teljeskörű adatszolgáltatással
elő kell segítenie.
Munkarészek készítésre egyébként a 46/2010 FVM sz. rendelet vonatkozik.
Peres eljárásban készített változási vázrajzot a földhivatal soron kívül köteles vizsgálni és záradékolni.
Magának a szakértői véleménynek felülvizsgálatát a földhivatal - folyamatban levő ügyben - legfeljebb csak bírósági megkeresésre végezhet (azaz nem jogosult a felülvizsgálásra a földhivatal).
Lezárt ügyben a földhivatal csak nyilvántartási (átvezetési) kérdésekben foglalhat állást.
Ha a szakértői tevékenységével kapcsolatban a földhivatal
az ítélet megalapozásában hibát észlel, vagy
a szakértő magatartása szakmai illetve
etikai szempontból kifogásolható,
a megyei földhivatal javaslatot tehet a szakértői kijelölés visszavonásának kezdeményezésére a VM által az KIM vagy más névjegyzék feletti joggyakorló felé.
19.4.3.2	A szakvélemény (szakmai dolgozat) összeállí-tásának általános elvei
A szakvéleményt az ún. "kirendelési", felkérési határidő betartásával kell elkészíteni. Amennyiben akadály merül fel, azt a megbízó (bíróság) –nak időben és haladéktalanul jelezni kell.
19.4.3.2.1	A szakvélemény felépítése
Előzmények (ha volt, a korábbi szakvélemények tárgyilagos értékelése)
Vizsgálat tárgya, módszerei (ha kell, magyarázó vázlat, vázrajz mellékelendő)
Következtetés, összefoglaló értékelés.
(Itt a szakvélemény összeállításának alapvető elveit foglaljuk össze, részletesebben a 19.4.4 pontban olvashatjuk a készítés legfontosabb feladatait.)
Alapvető szempont, hogy a földmérő szakértőnek peres ügyben nem az állásfoglalás a feladata, hanem csak a tényfeltárás!
A szakvélemény legyen:
rövid, tömör, de egyértelműen érthető
reális, megalapozott, körültekintő
csak a kompetenciába tartozó kérdésekben legyen határozott
az egyéb kérdéseket utalja más szakértő tevékenységi körébe.
A Legfelsőbb Bíróság földügyekben a következő állásfoglalást tette közzé (melyet minden földmérési szakértőnek figyelembe kell vennie):
Földrészlet-határvonal vitája esetén. ha a természetbeni állapot a vitatott, az ingatlan-nyilvántartási térkép szerint kell a határvonalat megállapítani.
Amennyiben a térképi határvonalat tartják éppen sérelmesnek, a körzeti földhivatalnak előbb a térképi ábrázolást ki kell vizsgálnia.
Hibahatáron belüli kitűzésre csak a bíróság rendelkezhet.
Ha a valóságos állapot ábrázolása a térképi határt megváltoztatja, az építésügyi hatóság telekalakítási engedélyére is szükség van.
Helyrajzi szám, területváltozás módosítása jogokat, tényeket nem érinthet.
Térképi (eredeti felmérési) hiba a földhivatal eljárásában helyesbíthető.
Mindazok a bírósági határozatok, amelyek térképi vonalra vonatkoznak, megküldendők a megyei földhivataloknak (amelyek szükség szerint továbbítják azt a körzeti földhivatalnak).
19.4.3.2.2	A szakvélemény mellékletei
Magyarázó vázlat, vagy Változási vázrajz
ténylegeskiadások
csekk, napidíj
figuráns költség
óradíj;
szakértői díj (mérnöknap/óradíj)
peranyag tanulmányozására,
az eset kivizsgálásához,
a szakvélemény összeállításához.
Mind a szakvélemény, mind a költségelszámolás megküldendő:
a megbízónak (bíróságnak), de az
az érdekelt feleknek is, azonos tartalommal.
19.4.3.3	Idézés- tárgyaláson való részvétel
A szakértőt a bíróság általában szóban is meghallgatja. Ennek során:
rákérdeznek, hogy fenntartja e szakvéleményben foglaltakat, vagy
esetleg kiegészíteni valója lehet a szakértőnek, netán
a döntéshez kell újabb kérdéseket megválaszolnia.
Ekkor szorosan a kérdésekre koncentrálva kell egyértelműen válaszolni, a megállapítások esetében indokolással.
Fontos szabály, hogy csak az egyértelműen kompetenciájába tartozó kérdésekben szabad nyilatkoznia a szakértőnek! Egyéb (egyéni) véleménnyel ne zavarjuk a döntéshozatalt, a tárgyalás menetét. Amennyiben mégis kérik az egyéni véleményt, ragaszkodjunk, hogy a jegyzőkönyvben szerepeljen, hogy a válasz nem szakvélemény, csupán egyéni vélemény!
Esetenként előfordulhat, hogy a szakértőnek a döntés meghozatalához a helyszínen, ún. szemlén kell bemutatnia megállapításait. A szakértő magatartási szabályai ez esetben sem különböznek a tárgyaláshoz leírtaktól.
A földmérőnek egyre gyakrabban kell nem csak szakértői ügyekben, de a különféle szakmai kérdésekben is a szokásos mértéket meghaladó mértékű szakmai dolgozatot készítenie (pl. Felmérési tanulmány, Műszaki terv, pályázat, műszaki leírás, szakmai pályázat, kutatási beszámoló és szakmai dolgozat, stb., de ide érthető maga a szakdolgozat készítése is). Ennek megoldásához sok segítséget nyújthatnak a szakértői tevékenységre vonatkozóan leírtak, de nem mindenben elégséges ez. Ugyanakkor nem is lehetséges – korlátos terjedelemben – mindenféle említett témában kimerítő segítséget adni, csupán a megfelelő alapállást elősegítendő foglalunk össze néhány gondolatot.
A megbízás és feladatmeghatározás után a folyamat sémája a következő lehet:
Irodalmi kutatás.
Az irodalmi adatok értékelése, rangsorolása (időszerűség, meghatározó jelleg).
Kísérleti vagy kutatási munka megtervezése, majd előkészítése:
kiegészítő kellékek, anyagok (pl. fotók) összeírása, beszerzése
segédszemélyzet felkutatása, megnyerése a feladathoz
szállítási lehetőségek, bejutási engedélyek feltárása
anyagi fedezet biztosítása (szükség szerint), stb.
A mérések(kísérlet) elvégzése, végrehajtása.
Az adatok feldolgozása, számítási, szerkesztési munkák.
Az eredmények analizálása, értékelése (szövegesen), esetleg rajzi formában illusztrálva.
Műszaki leírás (zárójelentés, tanulmány vagy technológiai leírás, útmutató) készítése, összeállítása.
19.4.4.1	Irodalomkutatás (adatgyűjtés)
Fontos alapelvek, hogy:
támaszkodjunk meglévő értékeinkre,
ne végezzünk dupla munkát, de
ne sajátítsuk ki más munkáját, és
értékeljük más eredményeit.
Ezért fel kell tárni a témakörben előttünk tevékenykedők munkáját, eredményeit és arra alapozva és támaszkodva oldjuk meg saját feladatunkat!
Az irodalomkutatás helyszínei:
szakkönyvtárak,
tervtárak.
CD/DVD jogtárak, adattárak.
internet vagy intranet.
Nagyon hasznos lehet, ha a különféle területeken működő ún. „témafigyelő szolgálatok”-hoz fordulunk.
A feltárt adatok gyűjtése történhet:
kijegyzeteléssel,
másolatkészítéssel, de mindenképpen szükséges
a források főbb adatainak a feljegyzése:
a tárolási hely,
mű címe,
kiadás, megjelenés éve,
első vagy és átdolgozott-e az elérhető (kezünkbe került) példány,
amit fel kívánunk felhasználni.
19.4.4.2	A gyűjtött adatok elemzése, értékelése
A megoldandó feladat céljának szem előtt tartásával kell, hogy történjék, figyelemmel:
a feltárt adat, ismeret aktualitására,
az előforduló hibaforrásokra,
a téma hibaelméletének szempontjaira,
esetlegesen felhasználható teljesen vagy csak részben, melyik részfeladatunkhoz,
van-e még hiányterület a források feltárása érdekében.
19.4.4.3	A kísérlet, munka megtervezése
Ebben a tekintetben visszautalunk a Felmérési tanulmány készítésével és a Műszaki terv készítésével kapcsolatban megtanult ismeretekre (Geodéziai hálózatok, Nagyméretarányú térképezés I. és Menedzsment tantárgyak), illetve a 19.4.3 pontbeli felsorolásra.
19.4.4.4	A feladat-megoldás előkészítése
A következő feladatok merülhetnek fel:
helyszíni munkákról az érdekeltek értesítése,
az anyagi fedezet biztosítása (beruházási és kisebb költség-igények),
műszervizsgálatok (mérőképesség, felszereltség, állag, rejtett hibák felderítése, műszerállandók ellenőrzése, meghatározása, stb.),
a feladat optimalizálása, de a váratlan körülményekre való felkészülésre is gondolni;
gondoskodni kell az ellenőrzésekről (lehetőleg független adatokkal vagy más eszközökkel, más módszerrel, de lehet a mérések megismétlésével is).
19.4.4.5	A tényleges mérési, ellenőrzési munka végrehajtása
Lehetőleg az átgondolt műszaki tervezés szerint történjék, de az esetleg később felmerülő jobb megoldást sem kell elvetni, ugyanakkor szükség szerint egyeztetni kell e megbízóval az eltérés indokoltságát!
19.4.4.6	Az adatok feldolgozása
Általában a megtanult módszerek szintetizálásával, illetve szisztematikus alkalmazásával történhet (kivéve, ha éppen a módszerek vizsgálata vagy megtalálása a feladat tárgya), azonban gondoljunk az optimális módszerekre, a veszélyes helyek és határértékek elkerülésére, a vonatkozó előírások, hibahatárok és más elvárások betartására, mindenekelőtt a tévedések elkerülése érdekében ellenőrzésekre.
19.4.4.6.1	A feladatmegoldás értékelésének szempontjai
Az értékelést mindenkor
objektívan,
sokoldalúan (műszaki, gazdaságossági, politikai, etikai, stb.)
szemléltetően és
világosan leírva
kell elvégezni!
Tárjuk fel a problémákat (lehetőleg az okait) és törekedjünk a kiküszöbölésükre is. Mutassunk rá ezekre a lehetőségekre és tegyünk javaslatot (indokolással) a megoldásra, amelyet egy következő alkalommal mi magunk is választanánk.
Mutassunk rá esetleges gyengeségeinkre, melyet az adott feladat megoldása során nem tudtunk elkerülni, és tegyünk javaslatot a továbbfejlesztési lehetőségekre!
19.4.4.6.2	Műszaki leírás (szakmai dolgozat) összeállítása
Többnyire ez a záró munkarész, amely összefoglalja a teljes folyamatot és fontosabb eredményeinket, esetleges kudarcainkat, megállapításainkat és javaslatainkat.
Szó kell essen ebben:
a feladat célkitűzéseiről, indokoltságáról, megoldásának nagyvonalú bemutatásáról,
a résztvevőkről és az alkalmazott eszközökről
a felmerült esetleges problémákról és kiküszöbölésük módjáról, indokairól,
az egyéb hátráltató tényezőkről (pl. jogszabályi korlátok, stb.)
az eredményekről,
a költségek alakulásáról
irányt kell mutatni a következő hasonló típusú munkákhoz, vagy a téma folytatására;
rá kell mutatni az eredmények hasznosságára és hasznosítási lehetőségeire, feltételeire.
Minden feladat megoldásánál törekedni kell a magas műszaki színvonalra és a gazdaságosságra. A dokumentálásnál pedig a szemléletességre, ugyanakkor a mintaszerű megoldásokra.
Egy praktikum (sorrendbeli javaslatot is mutatva) a szakmai dolgozatok összeállításához:
19.3: Összeállítás szakmai dolgozatok elkészítéséhez. táblázat -
Tartalomjegyzék-tervezet
Tervezett mellékletek, minták jegyzéke
A „dolgozat”, a feladat szöveges dokumentálása
A feladat megértését követő néhány napon belül el kell készíteni, hogy ugyanarról gondolkodunk-e?
Decimális számozás szerint, min. 3 szintig, minimum 1 oldalban, lehetőleg a tervezett terjedelem (oldalszám) megadásával.
Az irodalomgyűjtéssel párhuzamosan, folyamatos továbbvezetéssel és értékeléssel (minősítéssel a téma szempontjából)
A szemléltetésre szánt ábrák, fotók, táblázatok, munkarészek tervezett változatai, tartalma és tervezett sorrendje, esetleg fel nem tárt, de szükségesnek tartott mellékletek feljegyzése.
Törekedjünk a mielőbbi végleges számozásra, hogy hivatkozhassunk ezekre.
Mindezek után (és birtokában) a mé-ré-sekkel és feldol-gozásaikkal lehe-tő-leg párhuzamosan, folyamatos bőví-tés-sel, modul-sze-rű-en célszerű ki-dol-gozni, a folya-matosan karban-tartott tartalom-jegyzék szerinti összekapcsolással
Folyamatosan hi-vatkozni kell az irodalomjegyzékre és a mellékletekre, melyek az elvég-zett munkát szem-léltetik.
Azonnal bemutatni, és folyamatosan pontosítani, mert ez orientálja a további munkát!
Már az első héten fel kellene tárni az elérhető forrásokat és meg kell mutatni a konzulensnek, kérve segítségét a pontosításhoz.
Mielőbb egyezetni és további jó minőségű előállításról gondoskodni, új jobb szemléltetőbb ábrák szerkesztésére törekedni.
A konzulensnek (vagy opponensnek) mindig az aktualizált tartalomjegyzékkel és a felmerült kérdésekkel, dilemmákkal együtt kell bemutatni!
A segítő szándékkal összefoglalt feladatsorban szereplő kérdések természetesen folyamatos egymásra hatással érvényesülhetnek igazán jól, de a tervszerű munkához minden bizonnyal ez a sorrend és feladat-áttekintő sok segítséget nyújthat azzal együtt, hogy szerencsére minden feladat kissé más, különösen, ha kutatási jellegű munkáról van szó.